Document ID: 32011D0138

A TANÁCS HATÁROZATA
(2011. február 28.)
a Tanács Főtitkárságához kirendelt nemzeti szakértőkre és nemzeti katonai állományra vonatkozó szabályokról szóló 2003/479/EK határozatban és a 2007/829/EK határozatban megállapított juttatások kiigazításáról szóló 2010/248/EU határozat módosításáról
(2011/138/EU)
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 41. cikke (1) bekezdésére,
tekintettel az Európai Unió működéséről szóló szerződésre és különösen annak 240. cikke (2) bekezdésére,
mivel:
(1)
A 2003/479/EK tanácsi határozat (1) 15. cikkének (7) bekezdése és a 2007/829/EK határozat (2) 15. cikkének (6) bekezdése előírja, hogy a Tanács Főtitkárságához kirendelt nemzeti szakértők és nemzeti katonai állomány napi és havi juttatását évente, visszamenőleges hatály nélkül, az Unió brüsszeli és luxembourgi tisztviselői alapilletményének változása alapján kell kiigazítani.
(2)
A 2010/248/EU tanácsi határozat (3)2010. május 1-jétől kezdődően alkalmazta az Európai Unió tisztviselői és egyéb alkalmazottai díjazásának és nyugdíjának, valamint az azokra alkalmazott korrekciós együtthatóknak 2009. július 1-jétől kezdődő hatállyal történő kiigazításáról szóló, 2009. december 23-i 1296/2009/EU, Euratom tanácsi rendeletben (4) meghatározott mértéket.
(3)
A Bíróság a C-40/10. sz. ügyben 2010. november 24-én hozott ítéletével megsemmisítette az 1296/2009/EU, Euratom rendelet 2., valamint 4-18. cikkét, amelyek értelmében a 2009. évi éves kiigazítás mértéke + 1,85 %. A Tanács az 1190/2010/EU, Euratom rendelettel (5) módosította az 1296/2009/EU, Euratom rendeletet, és a 2009. évi éves kiigazítás mértékét + 3,7 %-ban határozta meg.
(4)
A 2010/248/EU tanácsi határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/248/EU határozat a következőképpen módosul:
1.
Az 1. cikk (1) bekezdése helyébe a következő szöveg lép:
„(1) A 2003/479/EK határozat 15. cikke (1) bekezdésében és a 2007/829/EK határozat 15. cikke (1) bekezdésében a 30,75 EUR helyére a 31,89 EUR összeg, a 122,97 EUR helyére pedig a 127,52 EUR összeg lép.”
2.
Az 1. cikk (2) bekezdése helyébe a következő szöveg lép:
„(2) A 2003/479/EK határozat 15. cikke (2) bekezdésében és a 2007/829/EK határozat 15. cikke (2) bekezdésében a táblázat helyére az alábbi táblázat lép:
»A származási hely és a kiküldetéshelye közötti távolság
(km)
Összeg EUR-ban
0-150
0,00
150
81,96
300
145,72
500
236,81
800
382,54
1 300
601,13
2 000
719,55« ”
3.
Az 1. cikk (3) bekezdése helyébe a következő lép:
„(3) A 2003/479/EK határozat 15. cikke (4) bekezdésében a 30,75 EUR helyébe a 31,89 EUR összeg lép.”
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Ez a határozat 2010. május 1-jétől alkalmazandó.
Kelt Brüsszelben, 2011. február 28-án.

Labels: 10
9
15
5